[{"text_idx": "#000001", "text": "Jaga \u201eSportlandi e-pood laienes Soome turule\u201c"}, {"text_idx": "#000002", "text": "Sportlandi e-pood laienes Soome turule"}, {"text_idx": "#000003", "text": "Sportland avas oma e-poe 2020. aasta maikuus ning pisut enam kui kahe aasta jooksul on saanud see u\u0308heks eelistatuimaks e-ostukeskkonnaks Baltikumis. Ta\u0308navu tehti veel u\u0308ks samm edasi ja avati e-pood po\u0303hjanaabrite juures Soomes."}, {"text_idx": "#000004", "text": "Soomlased on teada-tuntud oma konservatiivse mo\u0303ttemaailma poolest. Koduturu suhtes on nad u\u0308sna kaitsvad. Millised va\u0308ljakutsed, aga ka vo\u0303imalused ootavad Sportlandi Soome turul, sellest ra\u0308a\u0308kisime Sportland International Group AS turunduse ja e-kaubanduse juhi Henri Kruuseliga."}, {"text_idx": "#000005", "text": "\u201eE-poe Soomes tegime avalikuks juba aprillis. Viimased kuud oleme tegelenud detailide lihvimise ja peenha\u0308a\u0308lestusega, et ko\u0303ik oleks nii keeleliselt kui ka sisuliselt korrektne. Meie jaoks on alati oluline, et ra\u0308a\u0308giksime igal turul kohaliku inimesega talle arusaadavas keeles ja kohalike mo\u0303juisikute ning sportlaste abil,\u201d tutvustab Henri, mis po\u0303himo\u0303tteid Sportland uutele turgudele sisenedes ja\u0308rgib."}, {"text_idx": "#000006", "text": "Eelmisel na\u0308dalal toimus Sportlandi Soome e-poe pidulik avamine suurema kampaaniaga, mille jooksul tutvustati u\u0308le lahe naabritele Sportlandi bra\u0308ndi ja tootevalikut. Kampaaniasse olid kaasatud just nende endi sportlased. \u201eOleme Baltikumis tegutsenud juba u\u0308le 20 aasta. Nu\u0308u\u0308d soovime rakendada oma kogemusi ka Soome turul tehes koosto\u0308o\u0308d kohalike mo\u0303juisikute, sportlaste ja alaliitudega. Kogu produktsioon ja sisu u\u0308lesehitus luuakse Sportlandi peakontoris ning selles on va\u0308ga ta\u0308htis roll meie international team\u2019i kompetentsil. Meil on va\u0308ga kogenud rahvusvaheline tiim, kes strateegiat loob ja ellu viib. Samuti to\u0308o\u0308tavad igas riigis kohalikud inimesed, kes aitavad va\u0308a\u0308rtustada just selle riigi jaoks olulist. Sellises koosto\u0308o\u0308s su\u0308nnivad parimad lahendused,\u201d ra\u0308a\u0308gib Henri."}, {"text_idx": "#000007", "text": "Minnes korra ajas tagasi, peab kindlasti mainima, et fu\u0308u\u0308siline pood oli Sportlandil Soomes juba enne eelmist suuremat majanduskriisi ehk 2005.\u20132006. aastal. \u201eKuna avasime 2020. aastal enda koduturul e-poe, hakkasime uuesti arutama uutele turgudele laienemist. Esimeseks va\u0308ljavalituks osutuski Soome,\u201d selgitab Henri."}, {"text_idx": "#000008", "text": "Eesma\u0308rk on kasvatada sporditurgu ja inspireerida"}, {"text_idx": "#000009", "text": "\u201eIgal turul on omad eripa\u0308rad ning vo\u0303imalused. Meie eesma\u0308rk ei ole ainult kaupa mu\u0308u\u0308a, vaid ma\u0308rkimisva\u0308a\u0308rselt sporditurgu kasvatada ja inspiratsiooni levitada. Soomes saame neis aspektides palju kaasa aidata, sest oleme Eestis ja ka Baltikumis just neid oskuseid lihvinud. Soomes on va\u0308ga tugevad poed, kus pakutakse klassikalist ja tuntud kaupa. Meie konkurentsieelis on uus ja va\u0308rske valik,\u201d ra\u0308a\u0308gib Henri Baltikumi suurima spordipoodide keti eelistest."}, {"text_idx": "#000010", "text": "\u201eSportlandi va\u0308rvid on teadupa\u0308rast punane ja valge, mida me kindlasti kasutame, kuid Soome e-poe kampaania enda identiteedi juures kasutasime soomlastele su\u0308damela\u0308hedast sini-valget rahvusmustrit. Kampaaniasse to\u0303ime ka Soome spordiajalooga seotud ta\u0308htsamad nimed nagu Paavo Nurmi jt. Va\u0308ga oluline on igal turul meeles pidada kohalikke spordikuulsusi. Meie ja\u0308rgmine samm on viia Baltimaades juurutatud kogemused ja teadmised uuele turule,\u201d u\u0308tleb Henri."}, {"text_idx": "#000012", "text": "Uudishimu pole patt, seega uurin, kuidas on sealsed alaliidud Sportlandi suhtunud ning kes ta\u0308napa\u0308evastest Soome spordikuulsustest on kampaaniasse kaasatud. \u201eMitmete alaliitudega juba la\u0308bira\u0308a\u0308kimised ka\u0308ivad ja sealpoolne huvi on olnud pa\u0308ris suur. Neile tundub meeldivat, et keegi tuleb va\u0308rskete ideedega ja mo\u0303tleb, kuidas saaks asju teistmoodi teha. Kogu kampaaniat hakkasime ette valmistama aprillis. Esimestena la\u0308heme liikuma korvpallurite ja kergejo\u0303ustiklastega. Ja\u0308rk-ja\u0308rgult alustame koosto\u0308o\u0308d uute alaliitude, sportlaste ja mo\u0303juisikutega,\u201d tutvustab ta Soomes edenemist."}, {"text_idx": "#000013", "text": "Viimase paari aasta jooksul on kliendid hakanud igas valdkonnas u\u0308ha rohkem oma oste sooritama e-poest ning see trend levib nii Eestis kui ka kogu maailmas. Kliendid hindavad kasutajamugavust, head tootevalikut, turvalisi maksevo\u0303imalusi ning mo\u0303istlikku tarneaega \u201eU\u0308ldjuhul suudame tooted kohale toimetada u\u0308he-kahe pa\u0308eva jooksul, mis on va\u0308ga kiire. Tingimustes oleme sa\u0308testanud u\u0308ks kuni neli, erandjuhtudel 14 pa\u0308eva \u2013 see vo\u0303ib juhtuda na\u0308iteks pu\u0308hade ajal. Logistika poolel oleme samuti la\u0308htunud Soome turust ning teeme koosto\u0308o\u0308d nende Itellaga, kes on meie strateegiline partner,\u201d kirjeldab Henri."}, {"text_idx": "#000014", "text": "Internetis ostlemine on mugav, sest e-poodi vo\u0303ib ku\u0308lastada u\u0308ksko\u0303ik millisel ajal ning endale sobivas kohas. Samuti aitab see kokku hoida aega ning kiire elutempo juures on see va\u0308ga oluline vo\u0303it. E-poodide kaudu saab Sportland muuta inimeste elu paremaks pakkudes neile ha\u0308id emotsioone ja inspireerides neid veelgi aktiivsemalt ning sportlikumalt elama."}, {"text_idx": "#000015", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000019", "text": "Daivi Kitsapea: noored peaks eriala valima su\u0308dame, mitte rahakoti ja\u0308rgi"}, {"text_idx": "#000020", "text": "Sportlandi kuldvara Daivi Kitsapea on ettevo\u0303ttes to\u0308o\u0308tanud u\u0308le kahe aastaku\u0308mne: tegus naine alustas teenindajana ning to\u0308o\u0308tab ta\u0308na toote- ja va\u0308ljapanekute..."}, {"text_idx": "#000022", "text": "Na\u0308dala populaarseimad lood otse sinu postkasti"}, {"text_idx": "#000023", "text": "Sportland Magazine veebiajakiri on elustiili- ja spordiajakiri Eestis. Siit leiate po\u0303nevad persoonilood, kasulikud no\u0303uanded ja parimate toodete soovitused."}]